Varshini Prakash

Ymgyrchydd yn erbyn newid hinsawdd o'r Unol Daleithiau yw Varshini Prakash a hi yw cyfarwyddwraig gweithredol y Sunrise Movement a gyd-sefydlodd yn 2017. Cafodd ei henwi ar restr 2019 Time 100 Next, ac roedd yn gyd-enillydd Gwobr John Muir Clwb Sierra yn 2019.

 Magwraeth ac addysg 
Daeth Prakash yn ymwybodol gyntaf o newid hinsawdd pan oedd yn 11 oed wrth wylio darllediadau newyddion o tsunami Cefnfor India 2004. Wrth dyfu i fyny, rhoddodd ei bryd ar bod yn feddyg.

Aeth Prakash i'r coleg ym Mhrifysgol Massachusetts Amherst lle dechreuodd drefnu materion hinsawdd,Solis, Marie (November 18, 2019). "How a 26-Year-Old Activist Forced the Democratic Party to Get Serious About Climate Change". Vice. a daeth yn arweinydd ymgyrch dadfuddsoddi mewn cwmnïau tanwydd ffosil. Gweithiodd Prakash hefyd gyda sefydliad cenedlaethol, Fossil Fuel Divestment Student Network. Yn 2017, flwyddyn ar ôl iddi raddio, daeth y brifysgol (UMass Amherst) y brifysgol gyhoeddus fawr gyntaf i ddadfuddsoddi ei buddsoddiadau mewn cwmnïau budr.

 Gyrfa 
Yn 2017, lansiodd Prakash y Sunrise Movement, mudiad gwleidyddol Americanaidd dan arweiniad ieuenctid sy'n cefnogi gweithredu gwleidyddol ar newid yn yr hinsawdd, gyda saith cyd-sylfaenydd arall.

Yn 2018, daeth yn gyfarwyddwr gweithredol y Sunrise Movement ar ôl i’r grŵp feddiannu swyddfa Llefarydd Tŷ’r Unol Daleithiau Nancy Pelosi yn fynnu ei bod yn sefydlu tasglu cyngresol i fynd i’r afael â newid hinsawdd.

Cafodd ei henwi ar restr 2019 Time 100 Next.

Fel rhan o'i gwaith gyda'r Sunrise Movement, aeth Prakash ati i eiriol dros gynigion fel y Fargen Newydd Werdd.Inslee, Jay (2019). "Varshini Prakash Is on the 2019 TIME 100 Next List" . Time. Yn 2020, cymeradwyodd y seneddwr Bernie Sanders yn yr ymgyrch ar gyfer yr arlywyddiaeth.Adabala, Srihita (March 26, 2020). "Meet Varshini Prakash, Leader of The Sunrise Movement" . Next Generation Politics. Enwyd Prakash yn gynghorydd i dasglu hinsawdd Joe Biden yn 2020. Mae hi hefyd yn aelod o fwrdd ymgynghorol Climate Power 2020, grŵp sy'n cynnwys Democratiaid ac ymgyrchwyr sy'n eiriol dros gynyddu'r diddordeb y mae pleidleiswyr America yn ei gymryd mewn gweithredu i atal newid hinsawdd.

Mae Prakash yn gyd-olygydd y llyfr Winning the Green New Deal: Why We Must, How We Can, a ryddhawyd Awst 2020. Mae hi hefyd yn cyfrannu at The New Possible: Visions of Our World Beyond Crisis.

 Cyfeiriadau 

 Dolenni allanol 
 Cyfweliad yn y podlediad "How I Built This"
 Proffil gan Forbes

Categori:Ymgyrchwyr o'r Unol Daleithiau
Categori:Ymgyrchwyr newid hinsawdd